CELEX: 62022CN0249
Language: lv
Date: 2022-04-11 00:00:00
Title: Lieta C-249/22: Lūgums sniegt prejudiciālu nolēmumu, ko 2022. gada 11. aprīlī iesniedza Verwaltungsgerichtshof (Austrija) – BM/Gebühren Info Service GmbH (GIS)

20.6.2022   
            
            
               LV
            
            
               Eiropas Savienības Oficiālais Vēstnesis
            
            
               C 237/41
            
         
      Lūgums sniegt prejudiciālu nolēmumu, ko 2022. gada 11. aprīlī iesniedza Verwaltungsgerichtshof (Austrija) – BM/Gebühren Info Service GmbH (GIS)
      
      (Lieta C-249/22)
      (2022/C 237/52)
      Tiesvedības valoda – vācu
      
         Iesniedzējtiesa
      
      
         Verwaltungsgerichtshof
      
      
         Pamatlietas puses
      
      
         Revīzijas sūdzības iesniedzēja: BM
      
         Atbildētāja iestāde: Gebühren Info Service GmbH (GIS)
      
      
         Otrs lietas dalībnieks: Bundesminister für Finanzen, Österreichischer Rundfunk (ORF)
      
      
         Prejudiciālie jautājumi
      
      
                  1)
               
               
                  Vai tāda maksa kā Austrijas ORF audiovizuālo programmu abonentmaksa, ko nosaka pati sabiedriskā raidorganizācija, lai finansētu savu darbību, ņemot vērā primāro tiesību normu Akta par pievienošanās nosacījumiem un Līgumu pielāgojumiem (1) 151. panta 1. punktā, skatot to kopsakarā ar XV pielikuma IX daļas 2. punkta h) apakšpunkta pirmās daļas otro ievilkumu ir uzskatāma par atlīdzību Direktīvas 2006/112/EK (2) 2. panta, skatot to kopsakarā ar 378. panta 1. punktu, izpratnē?
               
            
                  2)
               
               
                  Ja atbilde uz pirmo jautājumu ir apstiprinoša, vai tajā minētā ORF audiovizuālo programmu abonentmaksa arī tiktāl ir uzskatāma par atlīdzību Direktīvas 2006/112/EK izpratnē, ciktāl tā ir jāmaksā personām, kuras, lai gan ēkā izmanto uztvērējiekārtu, kuru ORF nodrošina ar savām programmām virszemes apraidē, tomēr šīs ORF programmas nevar uztvert, jo nav vajadzīgā uztveršanas moduļa?
               
            
         (1)  Noslēgts ar Līgumu starp Beļģijas Karalisti, Dānijas Karalisti, Francijas Republiku, Grieķijas Republiku, Itālijas Republiku, Īriju, Lielbritānijas un Ziemeļīrijas Apvienoto Karalisti, Luksemburgas Lielhercogisti, Nīderlandes Karalisti, Portugāles Republiku, Spānijas Karalisti, Vācijas Federatīvo Republiku, (Eiropas Savienības dalībvalstis) un Austrijas Republiku, Norvēģijas Karalisti, Somijas Republiku, Zviedrijas Karalisti par Austrijas Republikas, Norvēģijas Karalistes, Somijas Republikas un Zviedrijas Karalistes pievienošanos Eiropas Savienībai (OV 1994, C 241, 336. lpp.),
      
         (2)  Padomes Direktīva 2006/112/EK (2006. gada 28. novembris) par kopējo pievienotās vērtības nodokļa sistēmu (OV 2006, L 347, 1. lpp.).